55 वर्षीय पूर्व बालीवुड अभिनेत्री के अदालत में आने की वजह से कल की तुलना में अधिक लोग थे. कल अनिल अंबानी अदालत में पेश हुए थे. अपनी पेशी के समय से एक घंटा पहले पहुंची टीना से अदालत का स्टाफ आटोग्राफ मांग रहा था. अदालत में काफी वकील, इंटर्न, पत्रकार और अन्य अदालतों के कर्मचारी मौजूद थे. अपनी पेशी पूरी होने के बाद टीना ने जज और अदालत के अन्य कर्मचारियों का धन्यवाद दिया. उन्होंने जज को विशेष आमंत्री के रुप में मुंबई में उनके अस्पताल आने का न्योता दिया. इस पर जज ओ पी सैनी सिर्फ मुस्कुरा कर रह गए. रिलायंस टेलीकाम की ओर से उपस्थित वरिष्ठ अधिवक्ता हरीश साल्वे ने कहा कि वह जज को सिर्फ विशेष मेहमान के रूप में आमंत्रित कर रही हैं.